nibzard/narodne-novine-full-text-markdown huggingface dataset:
## Rješenje o imenovanju predsjednika i dijela članova Upravnog odbora Umirovljeničkog fonda

### NN 27/2008 (5.3.2008.), Rješenje o imenovanju predsjednika i dijela članova Upravnog odbora Umirovljeničkog fonda

# VLADA REPUBLIKE HRVATSKE

**926**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 1/2000, 117/2001. 199/2003) i 30/2004) i članka 14. stavka
2. Zakona o Umirovljeničkom fondu (»Narodne novine«, br. 93/2005 i 41/2007),
Vlada Republike Hrvatske je na sjednici održanoj 29. veljače 2008. godine
donijela

## RJEŠENJE

### O IMENOVANJU PREDSJEDNIKA I DIJELA ČLANOVA UPRAVNOG ODBORA UMIROVLJENIČKOG FONDA

1. 1menuje se HRVOJE DOLENEC predsjednikom Upravnog odbora Umirovljeničkog
fonda.
2. Za članove Upravnog odbora Umirovljeničkog fonda, imenuju se:
– mr. sc. ZDRAVKO MARIĆ
– JOZO SARAČ
– JURE BITUNJAC.

Klasa: 080-02/08-01/158
Urbroj: 50304/2-08-01
Zagreb, 29. veljače 2008.

Predsjednik
**dr. sc. Ivo Sanader**, v. r.

Rješenje, NN 27/2008-926
## Rješenje o razrješenju predsjednika, zamjenika predsjednika i članova Uprave Državne agencije za osiguranje štednih uloga i sanaciju banaka

### NN 27/2008 (5.3.2008.), Rješenje o razrješenju predsjednika, zamjenika predsjednika i članova Uprave Državne agencije za osiguranje štednih uloga i sanaciju banaka

# VLADA REPUBLIKE HRVATSKE

**927**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 11. stavka
1. Zakona o Državnoj agenciji za osiguranje štednih uloga i sanaciju banaka
(»Narodne novine«, br. 44/94, 79/98, 19/99, 35/2000 i 60/2004), Vlada Republike
Hrvatske je na sjednici održanoj 29. veljače 2008. godine donijela

## RJEŠENJE

### O RAZRJEŠENJU PREDSJEDNIKA, ZAMJENIKA PREDSJEDNIKA I ČLANOVA UPRAVE DRŽAVNE AGENCIJE ZA OSIGURANJE ŠTEDNIH ULOGA I SANACIJU BANAKA

1. Razrješuje se DAMIR POLANČEC dužnosti predsjednika Uprave Državni agencije za
osiguranje štednih uloga i sanaciju banaka.
2. Razrješuje se ŠIME PRTENJAČA dužnosti zamjenika predsjednika Uprave Državne
agencije za osiguranje štednih uloga i sanaciju banaka.
3.. Razrješuju se dužnosti članovi Uprave Državne agencije za osiguranje štednih
uloga i sanaciju banaka:
– IVAN ŠUKER
– BRANKO VUKELIĆ
– mr. sc. GRGA IVEZIĆ
– DRAGUTIN PUKLEŠ.

Klasa: 080-02/08-02/144
Urbroj: 50304/2-08-01
Zagreb. 29. veljače 2008.

Predsjednik
**dr. sc. Ivo Sanader**, v. r.

Rješenje, NN 27/2008-927
## Rješenje o imenovanju predsjednika, zamjenika predsjednika i članova Uprave Državne agencije za osiguranje štednih uloga i sanaciju banaka

### NN 27/2008 (5.3.2008.), Rješenje o imenovanju predsjednika, zamjenika predsjednika i članova Uprave Državne agencije za osiguranje štednih uloga i sanaciju banaka

# VLADA REPUBLIKE HRVATSKE

**928**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 11. stavka
1. Zakona o Državnoj agenciji za osiguranje štednih uloga i sanaciju banaka
(»Narodne novine«, br. 44/94, 79/98, 19/99, 35/2000 i 60/2004), Vlada Republike
Hrvatske je na sjednici održanoj 29. veljače 2008. godine donijela

## RJEŠENJE

### O IMENOVANJU PREDSJEDNIKA, ZAMJENIKA PREDSJEDNIKA I ČLANOVA UPRAVE DRŽAVNE AGENCIJE ZA OSIGURANJE ŠTEDNIH ULOGA I SANACIJU BANAKA

1. Imenuje se DAMIR POLANČEC, potpredsjednik Vlade Republike Hrvatske i ministar
gospodarstva, rada i poduzetništva, predsjednikom Uprave Državne agencije za
osiguranje štednih uloga i sanaciju banaka, po položaju.
2. Imenuje se dr. sc. GORAN MARIĆ, predsjednik Odbora za financije i državni
proračun Hrvatskoga sabora, zamjenikom predsjednika Uprave Državne agencije za
osiguranje štednih uloga i sanaciju banaka, po položaju.
3. Za članove Uprave Državne agencije za osiguranje štednih uloga i sanaciju
banaka, imenuju se, po položaju:
– IVAN ŠUKER. ministar financija
– JOZO SARAČ, državni tajnik Središnjeg državnog ureda za upravljanje državnom
imovinom
– prof. dr. sc. DRAGAN KOVAČEVIĆ, predsjednik Odbora za gospodarstvo, razvoj i
obnovu Hrvatskoga sabora.

Klasa: 080-02/08-01/160
Urbroj: 50304/2-08-01
Zagreb, 29. veljače 2008.

Predsjednik
**dr. sc. Ivo Sanader**, v. r.

Rješenje, NN 27/2008-928
## Rješenje o razrješenju predsjednika Uprave Fonda za razvoj i zapošljavanje

### NN 27/2008 (5.3.2008.), Rješenje o razrješenju predsjednika Uprave Fonda za razvoj i zapošljavanje

# VLADA REPUBLIKE HRVATSKE

**929**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 10. Zakona
o Fondu za razvoj i zapošljavanje (»Narodne novine«, broj 107/2001), Vlada
Republike Hrvatske je na sjednici održanoj 29. veljače 2008. godine donijela

## RJEŠENJE

### O RAZRJEŠENJU PREDSJEDNIKA UPRAVE FONDA ZA RAZVOJ I ZAPOŠLJAVANJE

Razrješuje se dr. sc. DAMIR DOBRINIĆ dužnosti predsjednika Uprave Fonda za
razvoj i zapošljavanje, radi odlaska na novu dužnost.

Klasa: 080-02/08-02/147
Urbroj: 50304/2-08-01
Zagreb; 29. veljače 2008.

Predsjednik
**dr. sc. Ivo Sanader**, v. r.

Rješenje, NN 27/2008-929
## Rješenje o imenovanju predsjednika Uprave Fonda za razvoj i zapošljavanje

### NN 27/2008 (5.3.2008.), Rješenje o imenovanju predsjednika Uprave Fonda za razvoj i zapošljavanje

# VLADA REPUBLIKE HRVATSKE

**930**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 10. Zakona
o Fondu za razvoj i zapošljavanje (»Narodne novine«, broj 107/2001). Vlada
Republike Hrvatske je na sjednici održanoj 29. veljače 2008. godine donijela

## RJEŠENJE

### O IMENOVANJU PREDSJEDNIKA UPRAVE FONDA ZA RAZVOJ I ZAPOŠLJAVANJE

Imenuje se PETAR TONKOVIĆ predsjednikom Uprave Fonda za razvoj i zapošljavanje.

Klasa: 080-02/08-01/162
Urbroj: 50304/2-08-01
Zagreb, 29. veljače 2008.

Predsjednik
**dr. sc. Ivo Sanader**, v. r.

Rješenje, NN 27/2008-930
## Pravilnik o izmjenama Pravilnika o higijeni hrane

### NN 27/2008 (5.3.2008.), Pravilnik o izmjenama Pravilnika o higijeni hrane

# MINISTARSTVO POLJOPRIVREDE, RIBARSTVA I RURALNOG RAZVOJA

**932**

Na temelju članka 56. stavka 1. podstavka prvog Zakona o hrani (»Narodne
novine«, broj 46/07) ministar poljoprivrede, ribarstva i ruralnog razvoja donosi

## PRAVILNIK

### O IZMJENAMA PRAVILNIKA O HIGIJENI HRANE

Članak l.

U Pravilniku o higijeni hrane (»Narodne novine«, broj 99/07) u članku 15. stavku
1. podstavku trećem datum: »31. ožujka« zamjenjuje se datumom: »30. lipnja«.
U stavku 3. broj godine: »2009« zamjenjuje se brojem godine: »2010«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/07-01/82
Urbroj: 525-01-08-3
Zagreb, 26. veljače 2008.

Ministar
**mr. sc. Božidar Pankretić**, v. r.

Pravilnik, NN 27/2008-932
## Pravilnik o izmjenama Pravilnika o upisu u Upisnik poljoprivrednih gospodarstava

### NN 27/2008 (5.3.2008.), Pravilnik o izmjenama Pravilnika o upisu u Upisnik poljoprivrednih gospodarstava

# MINISTARSTVO POLJOPRIVREDE, RIBARSTVA I RURALNOG RAZVOJA

**933**

Na temelju članka 40. Zakona o poljoprivredi (»Narodne novine« br. 66/01 i
83/02), ministar poljoprivrede, ribarstva i ruralnog razvoja donosi

## PRAVILNIK

### O IZMJENI PRAVILNIKA O UPISU U UPISNIK POLJOPRIVREDNIH GOSPODARSTAVA

Članak 1.

U Pravilniku o upisu u Upisnik poljoprivrednih gospodarstava (»Narodne novine«
br. 128/02, 122/03, 189/03, 2/05, 129/05, 152/05 i 38/06), članak 8. mijenja se
i glasi:
»(1) Upisana poljoprivredna gospodarstva dužna su u roku od 30 dana od dana
nastanka prijaviti sljedeće:
1. promjene nositelja obiteljskog poljoprivrednog gospodarstva,
2. promjene prebivališta nositelja i članova obiteljskog poljoprivrednog
gospodarstva te nositelja obrta (naselje, adresa, telefon),
3. upis novih članova obiteljskog poljoprivrednog gospodarstva,
4. promjene podataka u obrtnom registru,
5. promjene podataka u sudskom registru i
6. promjene žiro računa ili tekućeg računa nositelja obiteljskog poljoprivrednog
gospodarstva ili žiro računa obrta, trgovačkog društva i zadruge.
(2) Posjed poljoprivrednog zemljišta dokazuje se izvatkom iz zemljišnih knjiga,
posjedovnim listom, ovjerenim ugovorom o zakupu, prodaji, koncesiji ili
plodouživanju, pravomoćnom sudskom odlukom ili pravomoćnim rješenjem nadležnog
tijela.
(3) Upisana poljoprivredna gospodarstva mogu tijekom godine, prijaviti promjene
broja i kategorija stoke na listu 6. obrasca Upis­nika, a upisane podatke mora
ovjeriti nadležna službe Hrvatskog stočarskog centra.«

Članak 2.

Poljoprivredna gospodarstva upisana u Upisnik do dana stupanja na snagu ovoga
Pravilnika ostaju upisana u Upisnik s upisanim i evidentiranim posjedom
poljoprivrednog zemljišta, a dokaz o posjedu poljoprivrednog zemljišta, sukladno
članku 1. ovoga Pravilnika, dostaviti nadležnom uredu najkasnije do 31. prosinca
2008. godine.

Članak 3.

Ovaj Pravilnik stupa na snagu danom objave u »Narodnim novinama«.

Klasa: 011-02/08-01/9
Urbroj: 525-1-08-1
Zagreb, 22. veljače 2008.

Ministar
**mr. sc. Božidar Pankretić**, v. r.

Pravilnik, NN 27/2008-933
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o ukidanju Odluke o davanju potpore za rast i razvoj malog gospodarstva i Odluke o davanju potpore poduzetnicima za korištenje usluga konzultanata, članova Hrvatske mreže konzultanata

### NN 27/2008 (5.3.2008.), Odluka o ukidanju Odluke o davanju potpore za rast i razvoj malog gospodarstva i Odluke o davanju potpore poduzetnicima za korištenje usluga konzultanata, članova Hrvatske mreže konzultanata

# MINISTARSTVO GOSPODARSTVA, RADA I PODUZETNIŠTVA

**935**

Na temelju članka 9. stavak 3. Zakona o ustrojstvu i djelokrugu središnjih
tijela državne uprave (»Narodne novine« broj 199/03, 30/04, 136/04, 22/05 i
44/06), ministar gospodarstva, rada i poduzetništva donosi

## ODLUKU

### O UKIDANJU ODLUKE O DAVANJU POTPORE ZA RAST I RAZVOJ MALOG GOSPODARSTVA I ODLUKE O DAVANJU POTPORE PODUZETNICIMA ZA KORIŠTENJE USLUGA KONZULTANATA, ČLANOVA HRVATSKE MREŽE KONZULTANATA

Članak 1.

Odluka o davanju potpore za rast i razvoj malog gospodarstva (»Narodne novine«
br. 133/97. god) i Odluka o davanju potpore poduzetnicima za korištenje usluga
konzultanata, članova Hrvatske mreže konzultanata, prestaju važiti danom
stupanja na snagu ove Odluke.

Članak 2.

Ova Odluka stupa na snagu danom objave u »Narodnim novinama«.

Klasa: 011-01/08-01/30
Urbroj: 526-11-02/2-08-02
Zagreb, 19. veljače 2008.

Potpredsjednik Vlade
Republike Hrvatske i ministar gospodarstva,
rada i poduzetništva
**Damir Polančec, dipl. ing.**, v. r.

Odluka, NN 27/2008-935
## Uredba o izmjeni Uredbe o unutarnjem ustrojstvu Državnog zavoda za nuklearnu sigurnost

### NN 29/2008 (10.3.2008.), Uredba o izmjeni Uredbe o unutarnjem ustrojstvu Državnog zavoda za nuklearnu sigurnost

# VLADA REPUBLIKE HRVATSKE

**945**

Na temelju članka 60. stavaka 1. i 2. Zakona o sustavu državne uprave (»Narodne
novine«, br. 75/93, 92/96, 48/99, 15/2000, 127/2000, 59/2001, 199/2003 i
79/2007), Vlada Republike Hrvatske je na sjednici održanoj 6. ožujka 2008.
godine donijela

## UREDBU

### O IZMJENI UREDBE O UNUTARNJEM USTROJSTVU DRŽAVNOG ZAVODA ZA NUKLEARNU SIGURNOST

Članak 1.

U Uredbi o unutarnjem ustrojstvu Državnog zavoda za nuklearnu sigurnost
(»Narodne novine«, br. 167/2004 i 133/2005), mijenja se okvirni broj državnih
službenika i namještenika potrebnih za obavljanje poslova iz djelokruga Državnog
zavoda za nuklearnu sigurnost.
Novi okvirni broj državnih službenika i namještenika određuje se u tablici koja
je u prilogu ove Uredbe i njezin je sastavni dio.
Tablica iz stavka 2. ovog članka ne objavljuje se u »Narodnim novinama«.

Članak 2.

Ravnatelj Državnog zavoda za nuklearnu sigurnost uskladit će, uz prethodno
pribavljenu suglasnost središnjeg tijela državne uprave nadležnoga za
službeničke odnose, Pravilnik o unutarnjem redu Državnog zavoda za nuklearnu
sigurnost s odredbama ove Uredbe, u roku od 15 dana od dana njezina stupanja na
snagu.

Članak 3.

Ova Uredba stupa na snagu danom objave u »Narodnim novinama«.

Klasa: 023-03/08-01/19
Urbroj: 5030109-08-1
Zagreb, 6. ožujka 2008.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur.**, v. r.

Uredba, NN 29/2008-945
## Uredba o izmjeni Uredbe o Uredu za protokol Vlade Republike Hrvatske

### NN 29/2008 (10.3.2008.), Uredba o izmjeni Uredbe o Uredu za protokol Vlade Republike Hrvatske

# VLADA REPUBLIKE HRVATSKE

**946**

Na temelju članka 26. stavka 1. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 60. Zakona
o sustavu državne uprave (»Narodne novine«, br. 75/93, 92/96, 48/99, 15/2000,
127/2000, 59/2001,199/2003 i 79/2007), Vlada Republike Hrvatske je na sjednici
održanoj 6. ožujka 2008. godine donijela

## UREDBU

### O IZMJENI UREDBE O UREDU ZA PROTOKOL VLADE REPUBLIKE HRVATSKE

Članak 1.

U Uredbi o Uredu za protokol Vlade Republike Hrvatske (»Narodne novine«, br.
69/2001 i 126/2004), mijenja se okvirni broj državnih službenika potrebnih za
obavljanje poslova iz djelokruga Ureda za protokol Vlade Republike Hrvatske.
Novi okvirni broj potrebnih državnih službenika i namještenika određuje se u
tablici koja je u prilogu ove Uredbe i njezin je sastavni dio.
Tablica iz stavka 2. ovog članka ne objavljuje se u »Narodnim novinama«.

Članak 2.

Predstojnik Ureda za protokol Vlade Republike Hrvatske uskladit će, uz prethodno
pribavljenu suglasnost središnjeg tijela državne uprave nadležnoga za
službeničke odnose, Pravilnik o unutarnjem redu Ureda za protokol Vlade
Republike Hrvatske s odredbama ove Uredbe, u roku od 15 dana od dana njezina
stupanja na snagu.

Članak 3.

Ova Uredba stupa na snagu danom objave u »Narodnim novinama«.

Klasa: 022-03/08-01/04
Urbroj: 5030109-08-1
Zagreb, 6. ožujka 2008.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur.**, v. r.

Uredba, NN 29/2008-946
## Uredba o izmjeni Uredbe o Uredu za ravnopravnost spolova

### NN 29/2008 (10.3.2008.), Uredba o izmjeni Uredbe o Uredu za ravnopravnost spolova

# VLADA REPUBLIKE HRVATSKE

**947**

Na temelju članka 18. stavka 1. Zakona o ravnopravnosti spolova (»Narodne
novine«, broj 116/2003), članka 26. stavaka 1. i 4. Zakona o Vladi Republike
Hrvatske (»Narodne novine«, br. 101/98, 15/2000, 117/2001, 199/2003 i 30/2004) i
članka 60. stavaka 1. i 2. Zakona o sustavu državne uprave (»Narodne novine«, br.
75/93,92/96, 48/99, 15/2000, 127/2000, 59/2001, 199/2003 i 79/2007), Vlada
Republike Hrvatske je na sjednici održanoj 6. ožujka 2008. godine donijela

## UREDBU

### O IZMJENI UREDBE O UREDU ZA RAVNOPRAVNOST SPOLOVA

Članak 1.

U Uredbi o Uredu za ravnopravnost spolova (»Narodne novine«, broj 18/2004 i
131/2005), u tabelarnom prikazu okvirnog broja državnih službenika/ca i
namještenika/ca mijenja se okvirni broj državnih službenika/ca potrebnih za
obavljanje poslova iz djelokruga Ureda.
Novi okvirni broj državnih službenika/ca potrebnih za obavljanje poslova iz
djelokruga Ureda sadržan je u tablici, koja je sastavni dio ove Uredbe i koja se
ne objavljuje u »Narodnim novinama«.

Članak 2.

Predstojnik/ca Ureda za ravnopravnost spolova uskladit će Pravilnik o unutarnjem
redu Ureda s odredbama ove Uredbe, uz prethodno pribavljenu suglasnost
središnjeg tijela državne uprave nadležnog za službeničke odnose, u roku od 15
dana od njezinog stupanja na snagu.

Članak 3.

Ova Uredba stupa na snagu danom objave u »Narodnim novinama«.

Klasa: 022-03/08-01/05
Urbroj: 5030104-08-1
Zagreb, 6. ožujka 2008.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur.**, v. r.

Uredba, NN 29/2008-947
## Uredba o izmjeni Uredbe o Uredu za ljudska prava

### NN 29/2008 (10.3.2008.), Uredba o izmjeni Uredbe o Uredu za ljudska prava

# VLADA REPUBLIKE HRVATSKE

**948**

Na temelju članka 26. stavaka 1. i 4. Zakona o Vladi Republike Hrvatske
(»Narodne novine«, br. 101/98, 15/2000, 117/2001, 199/2003 i 30/2004) i članka
60. stavaka 1. i 2. Zakona o sustavu državne uprave (»Narodne novine«, br.
75/93, 92/96, 48/99, 15/2000, 127/2000, 59/2001, 199/2003 i 79/2007), Vlada
Republike Hrvatske je na sjednici održanoj 6. ožujka 2008. godine donijela

## UREDBU

### O IZMJENI UREDBE O UREDU ZA LJUDSKA PRAVA

Članak 1.

U Uredbi o Uredu za ljudska prava (»Narodne novine« br.22/2001, 70/2001, 3/2006
i 100/2007), u tabelarnom prikazu okvirnog broja državnih službenika mijenja se
okvirni broj državnih službenika potrebnih za obavljanje poslova iz djelokruga
Ureda.
Novi okvirni broj državnih službenika potrebnih za obavljanje poslova iz
djelokruga Ureda prikazan je u tablici, koja je sastavni dio ove Uredbe i koja
se ne objavljuje u »Narodnim novinama«.

Članak 2.

Predstojnik Ureda za ljudska prava uskladit će, uz prethodnu suglasnost
središnjeg tijela državne uprave nadležnog za službeničke odnose, Pravilnik o
unutarnjem redu Ureda u roku od 15 dana od dana stupanja na snagu ove Uredbe.

Članak 3.

Ova Uredba stupa na snagu danom objave u »Narodnim novinama«.

Klasa: 022-03/08-01/08
Urbroj: 5030104-08-1
Zagreb, 6. ožujka 2008.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur.**, v. r.

Uredba, NN 29/2008-948
## Uredba o izmjenama Uredbe o Uredu Vlade Republike Hrvatske za unutarnju reviziju

### NN 29/2008 (10.3.2008.), Uredba o izmjenama Uredbe o Uredu Vlade Republike Hrvatske za unutarnju reviziju

# VLADA REPUBLIKE HRVATSKE

**949**

Na temelju članka 26. stavka 1. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 60. stavaka
1. i 2. Zakona o sustavu državne uprave (»Narodne novine«, br. 75/93, 48/99,
15/2000, 127/2000, 59/2001, 199/2003 i 79/2007), Vlada Republike Hrvatske je na
sjednici održanoj 6. ožujka 2008. godine donijela

## UREDBU

### O IZMJENAMA UREDBE O UREDU VLADE REPUBLIKE HRVATSKE ZA UNUTARNJU REVIZIJU

Članak 1.

U Uredbi o Uredu Vlade Republike Hrvatske za unutarnju reviziju (»Narodne
novine«, br. 6/2001, 126/2002 i 76/2005), mijenja se okvirni broj državnih
službenika potrebnih za obavljanje poslova iz djelokruga Ureda.
Okvirni broj državnih službenika određuje se u tablici koja je u prilogu ove
Uredbe i njezin je sastavni dio.
Tablica iz stavka 2. ovog članka ne objavljuje se u »Narodnim novinama«.

Članak 2.

Članak 10. stavak 1. mijenja se i glasi:
»Radom Ureda upravlja predstojnik Ureda kojeg imenuje i raz­rješava Vlada
Republike Hrvatske, na prijedlog predsjednika Vlade Republike Hrvatske, temeljem
prethodno provedenog natječaja.«.

Članak 3.

Predstojnik Ureda uskladit će Pravilnik o unutarnjem redu Ureda s ovom Uredbom,
u roku od 15 dana od dana njezinog stupanja na snagu.

Članak 4.

Ova Uredba stupa na snagu danom objave u »Narodnim novinama«.

Klasa: 022-03/08-01/06
Urbroj: 5030105-08-1
Zagreb, 6. ožujka 2008.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur.**, v. r.

Uredba, NN 29/2008-949
## Uredba o izmjenama Uredbe o osnivanju Ureda za socijalno partnerstvo u Republici Hrvatskoj

### NN 29/2008 (10.3.2008.), Uredba o izmjenama Uredbe o osnivanju Ureda za socijalno partnerstvo u Republici Hrvatskoj

# VLADA REPUBLIKE HRVATSKE

**950**

Na temelju članka 26. stavaka 1. i 4. Zakona Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 60. stavaka
1. i 2. Zakona o sustavu državne uprave (»Narodne novine«, br. 75/93, 92/96,
48/99, 15/2000, 127/2000, 59/2001, 199/2003 i 79/2007), Vlada Republike Hrvatske
je na sjednici održanoj 6. ožujka 2008. godine donijela

## UREDBU

### O IZMJENAMA UREDBE O OSNIVANJU UREDA ZA SOCIJALNO PARTNERSTVO U REPUBLICI HRVATSKOJ

Članak 1.

U Uredbi o osnivanju Ureda za socijalno partnerstvo u Republici Hrvatskoj
(»Narodne novine«, br. 79/2001 i 142/2006), u članku 3. stavku 2. tekst:
»Kandidata za predstojnika Ureda Vladi Republike Hrvatske, temeljem provedenog
natječaja, predlaže Gospodarsko-socijalno vijeće.«, briše se.

Članak 2.

U tabelarnom prikazu okvirnog broja državnih službenika mijenja se okvirni broj
državnih službenika potrebnih za obavljanje poslova iz djelokruga Ureda za
socijalno partnerstvo u Republici Hrvatskoj.
Novi okvirni broj državnih službenika potrebnih za obavljanje poslova iz
djelokruga Ureda sadržan je u tablici koja je sastavni dio ove Uredbe i koja se
ne objavljuje u »Narodnim novinama«.

Članak 3.

Predstojnik Ureda za socijalno partnerstvo u Republici Hrvatskoj uskladit će
Pravilnik o unutarnjem redu Ureda s odredbama ove Uredbe, uz prethodno
pribavljenu suglasnost središnjeg tijela državne uprave nadležnog za službeničke
odnose, u roku od 15 dana od njezinog stupanja na snagu.

Članak 4.

Ova Uredba stupa na snagu danom objave u »Narodnim novinama«.

Klasa: 022-03/08-01/07
Urbroj: 5030104-08-1
Zagreb, 6. ožujka 2008.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur.**, v. r.

Uredba, NN 29/2008-950
## Odluka o izmjeni Odluke o odobrenju eksploatacijskog polja ugljikovodika Grubišno Polje

### NN 29/2008 (10.3.2008.), Odluka o izmjeni Odluke o odobrenju eksploatacijskog polja ugljikovodika Grubišno Polje

# VLADA REPUBLIKE HRVATSKE

**951**

Na temelju članka 9. stavka 2. i članka 31. stavka 2. Zakona o rudarstvu
(»Narodne novine«, br. 27/91, 26/93, 92/94, 35/95 i114/2001), Vlada Republike
Hrvatske je na sjednici održanoj 6. ožujka 2008. godine donijela

## ODLUKU

### O IZMJENI ODLUKE O ODOBRENJU EKSPLOATACIJSKOG POLJA UGLJIKOVODIKA GRUBIŠNO POLJE

I.

U Odluci o odobrenju eksploatacijskog polja ugljikovodika Grubišno polje
(»Narodne novine«, broj 27/2007), u točki I. podtočki 3. riječi: »31. prosinac
2007. godine«, zamjenjuju se riječima: »31. prosinac 2009. godine«.

II.

Ova Odluka stupa na snagu danom donošenja, a objavit će se u »Narodnim
novinama«.

Klasa: 310-05/07-03/01
Urbroj: 5030105-08-1
Zagreb, 6. ožujka 2008.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur.**, v. r.

Odluka, NN 29/2008-951
## Pravilnik o dopuni Pravilnika o evidencijama u sred­njim školama, učeničkim domovima i drugim srednjoškolskim ustanovama

### NN 29/2008 (10.3.2008.), Pravilnik o dopuni Pravilnika o evidencijama u sred­njim školama, učeničkim domovima i drugim srednjoškolskim ustanovama

# MINISTARSTVO ZNANOSTI, OBRAZOVANJA I ŠPORTA

**952**

Na temelju članka 45. stavka 2. Zakona o srednjem školstvu (»Narodne novine«,
broj 19/92, 26/93, 27/93, 50/95, 59/01, 114/01 i 81/05), ministar znanosti,
obrazovanja i športa donosi

## PRAVILNIK

### O DOPUNI PRAVILNIKA O EVIDENCIJAMA U SREDNJIM ŠKOLAMA, UČENIČKIM DOMOVIMA I DRUGIM SREDNJOŠKOLSKIM USTANOVAMA

Članak 1.

U Pravilniku o evidencijama u srednjim školama, učeničkim domovima i drugim
srednjoškolskim ustanovama (»Narodne novine«, broj 16/08), u članku 8. dodaje se
nova alineja koja glasi:
»– na kraju prvog polugodišta najkasnije do 31. siječnja za tekuću školsku
godinu«.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 602-03/08-09/00008
Urbroj: 533-04-08-0004
Zagreb, 26. veljače 2008.

Ministar
**prof. dr. sc. Dragan Primorac**, v. r.

Pravilnik, NN 29/2008-952
## Popis priznatih prirodnih mineralnih i izvorskih voda u Republici Hrvatskoj

### NN 29/2008 (10.3.2008.), Popis priznatih prirodnih mineralnih i izvorskih voda u Republici Hrvatskoj

# MINISTARSTVO POLJOPRIVREDE, RIBARSTVA I RURALNOG RAZVOJA

**956**

Na temelju članka 28. Pravilnika o prirodnim mineralnim i prirodnim izvorskim
vodama (»Narodne novine« br. 73/07) Ministarstvo poljoprivrede, ribarstva i
ruralnog razvoja objavljuje:

### POPIS PRIZNATIH PRIRODNIH MINERALNIH VODA U REPUBLICI HRVATSKOJ

|  |  |  |  |
| --- | --- | --- | --- |
| Trgovački naziv proizvoda | Naziv izvora | Mjesto korištenja izvora | Država proizvođača |
| JAMNICA | Janino vrelo | Jamnička Kiselica | Republika Hrvatska |
| DANA | Dana | Mirna | Republika Slovenija |
| EDINA | G-4/70, G-10/95 | Zgornji Gabernik | Republika Slovenija |
| MAGNESIA | BJ 14, HV 22, HV 23, HV 24, HV 3, HV 5, HV 6, BJ 2, HV 33, HV 34, HV 35 | Nova Ves – Louka | Republika Češka |
| AQUA PANNA | Panna | Scarperia (Firenze) | Republika Italija |
| SAN PELLEGRINO | San Pellegrino | San Pellegrino Terme (Bergamo) | Republika Italija |
| RADENSKA CLASSIC KRALJEVI VRELEC | Kraljevi vrelec (V74-A, V-N, V-L, V-H, V-J, V 7-A, V-G, V-K, V-E) | Radenci | Republika Slovenija |
| RADENSKA LIGHT VRELEC MIRAL | Vrelec Miral (V-T) | Radenci | Republika Slovenija |
| GORNA BANIA 1 | Gorna Bania 1 | Gorna Bania, Sofija | Republika Bugarska |
| KAPLJICA | ZG-2 | Apatovec | Republika Hrvatska |
| RADENSKA NATURELLE | Radenska Naturelle | Radenci, Slovenija | Republika Slovenija |

### POPIS PRIZNATIH PRIRODNIH IZVORSKIH VODA U REPUBLICI HRVATSKOJ

|  |  |  |  |
| --- | --- | --- | --- |
| Trgovački naziv proizvoda | Naziv izvora | Mjesto korištenja izvora | Država proizvođača |
| BISTRA | Topličica | Gotalovec | Republika Hrvatska |
| SITI | ZB-1 | Apatovec | Republika Hrvatska |
| UNIQUE | ZG-1 | Apatovec | Republika Hrvatska |
| SANTA | Krupa | Krupa, Kaštel Žegarski | Republika Hrvatska |
| RINA | Rina III | Raduč, Lovinac | Republika Hrvatska |
| JANA | Sveta Jana | Svetojanske Gorice | Republika Hrvatska |
| ZALA | Zala | Ljubljana | Republika Slovenija |

Klasa: 310-27/08-01/8
Urbroj: 525-11-08-1
Zagreb, 3. ožujka 2008.

Ministar
**mr. sc. Božidar Pankretić**, v. r.

Ostalo, NN 29/2008-956
## Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

### NN 29/2008 (10.3.2008.), Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

# MINISTARSTVO ZDRAVSTVA I SOCIJALNE SKRBI

**957**

Na temelju članka 107. stavka 4. i stavka 6. Zakona o oružju (»Narodne novine«
broj 63/07), ministar zdravstva i socijalne skrbi donosi

## RJEŠENJE

### O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA ZA OBAVLJANJE ZDRAVSTVENIH PREGLEDA ZA DRŽANJE I NOŠENJE ORUŽJA

I.

U Rješenju o određivanju zdravstvenih ustanova za obavljanje zdravstvenih
pregleda za držanje i nošenje oružja (»Narodne novine«, broj 5/93, 16/93, 59/93,
13/94, 95/95, 17/96, 50/96, 54/96, 67/96, 110/96, 35/97, 76/97, 87/97, 10/98,
28/98, 40/98, 78/98, 100/98, 148/98, 161/98, 42/99, 79/99, 86/99, 100/99,
115/99, 130/99, 148/99, 11/00, 25/00, 29/00, 38/00, 46/00, 105/00, 117/00,
18/01, 37/01, 53/01, 134/02, 3/03, 14/03, 63/03, 94/03, 107/03, 124/03, 134/03,
150/03, 162/03, 179/03, 198/03, 29/04, 14/05, 84/05, 120/05, 132/05, 138/05,
8/06, 28/06, 52/06, 103/06, 115/06, 122/06, 136/06, 9/07, 19/07, 44/07, 63/07,
71/07, 12/08 i 17/08) brišu se brojevi i riječi:
»57. Specijalistička ordinacija medicine rada Anton Štimac, dr. med.,
specijalist medicine rada, Delnice, Šetalište I. G. Kovačića b. b.«;
»113. Specijalistička ordinacija medicine rada dr. sc. Jadranka Božin Juračić,
dr. med., spec. medicine rada, Vesna Spadoni Krivičić, dr. med., spec. medicine
rada i Dragica Rossi Gašparović, dr. med., spec. medicine rada u zakupu u Domu
zdravlja Rijeka, Ive Marinkovića 11«;
»114. Specijalistička ordinacija medicine rada JadRanka Ferenc Ledić, dr. med.
spec. medicine rada, i Oto Majerus, dr. med., spec. medicine rada, u zakupu u
Domu zdravlja Koprivnica, Florijanski trg 4.«;
»130. Dom zdravlja »Trnje, Zagreb, Kruge 44«;
»131. Dom zdravlja Centar, Zagreb, Runjaninova 4«

II.

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/07-05/08
Urbroj: 534-05-1-1/3-08-5
Zagreb, 28. veljače 2008.

Ministar
**mr. Darko Milinović, dr. med.**, v. r.

Rješenje, NN 29/2008-957
## Rješenje o dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnos

### NN 29/2008 (10.3.2008.), Rješenje o dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnos

# MINISTARSTVO ZDRAVSTVA I SOCIJALNE SKRBI

**958**

Na temelju članka 61. stavka 2., a u vezi s člankom 23. stavkom 2. Zakona o
privatnoj zaštiti (»Narodne novine« br. 8/03), ministar zdravstva i socijalne
skrbi donosi

## RJEŠENJE

### O DOPUNI RJEŠENJA O ODREĐIVANJU ZDRAVSTVENIH USTANOVA I SPECIJALISTA MEDICINE RADA U PRIVATNOJ PRAKSI ZA UTVRĐIVANJE OPĆE ZDRAVSTVENE SPOSOBNOSTI ČUVARA I OPĆE I POSEBNE ZDRAVSTVENE SPOSOBNOSTI ZAŠTITARA

I.

U Rješenju o određivanju zdravstvenih ustanova i specijalista medicine rada u
privatnoj praksi za utvrđivanje opće zdravstvene sposobnosti čuvara i opće i
posebne zdravstvene sposobnosti zaštitara (»Narodne novine« br. 159/03, 179/03,
95/04, 179/04, 113/05, 130/05, 05/06, 45/06, 78/06, 98/06, 113/06, 45/07, 77/07,
116/07, 126/07 i 133/07, 15/08) u točki I. iza rednog broja 46. dodaje se red­ni
broj koji glasi:
»47. Dom zdravlja Zagreb – Centar, Zagreb, Runjaninova 4.«;
– a u točki II. iza rednog broja 68. dodaje se redni broj koji glasi
»69. Specijalistička ordinacija za medicinu rada i sporta Mate Mustać, dr. med.,
spec. medicine rada i sporta, Zadar, Zadarskog mira 22«

II.

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/03-06/1
Urbroj: 534-05-1-1/3-08-27
Zagreb, 28. veljače 2008.

Ministar
**mr. Darko Milinović, dr. med.**, v. r.

Rješenje, NN 29/2008-958
## Odluka o izmjenama Odluke o upisu obveznih blagajničkih zapisa Hrvatske narodne banke

### NN 29/2008 (10.3.2008.), Odluka o izmjenama Odluke o upisu obveznih blagajničkih zapisa Hrvatske narodne banke

# HRVATSKA NARODNA BANKA

**959**

Na temelju članka 8. stavka 2., članka 9. i članka 39. stavka 2. pod i) Zakona o
Hrvatskoj narodnoj banci (»Narodne novine«, br. 36/2001. i 135/2006.) guverner
Hrvatske narodne banke donio je 3. ožujka 2008.

## ODLUKU

### O IZMJENAMA ODLUKE O UPISU OBVEZNIH BLAGAJNIČKIH ZAPISA HRVATSKE NARODNE BANKE

I.

U točki VI. Odluke o upisu obveznih blagajničkih zapisa Hrvatske narodne banke
(»Narodne novine«, br. 132/2007.) u stavcima 6., 7. i 9. iza riječi »plasmane«
dodaju se riječi: »iz stavka 2. ove točke«.

II.

Točka VIII. mijenja se i glasi:
»Bilančni dio osnovice čini pozitivna razlika između:
a) stanja plasmana iz točke VI. stavaka 2., 3., 6., 7. i 9. ove odluke na kraju
obračunskog razdoblja i
b) stanja tih plasmana na dan 31. prosinca 2007., uvećanog za iznos koji se
dobije primjenom dopuštene stope rasta plasmana za pojedino obračunsko razdoblje
iz točke III. stavka 3. ove odluke.
Izvanbilančni dio osnovice čini pozitivna razlika između:
a) stanja plasmana iz točke VI. stavka 5. ove odluke na kraju obračunskog
razdoblja i
b) stanja tih plasmana na dan 31. prosinca 2007. uvećanog za iznos koji se
dobije primjenom dopuštene stope rasta plasmana za pojedino obračunsko razdoblje
iz točke III. stavka 3. ove odluke.
Osnovica za izračun iznosa upisa obveznih blagajničkih zapisa utvrđuje se kao
zbroj osnovica iz stavaka 1. i 2. ove točke.
Za banke i štedne banke iz točke V. ove odluke, osnovica za izračun iznosa upisa
obveznih blagajničkih zapisa utvrđuje se u skladu sa stavcima 1., 2. i 3. ove
točke primjenjujući odgovarajuće datume iz točke V. ove odluke.«

III.

Obvezni blagajnički zapisi upisani 20. veljače 2008. dospijevaju stupanjem na
snagu ove odluke.
Na obvezne blagajničke zapise iz stavka 1. ove točke Hrvatska narodna banka
obračunat će kamate najkasnije petog dana nakon dana dospijeća, a isplatiti ih
najkasnije osmog dana nakon dana dospijeća.

IV.

Prvi obrazac OBZ po ovoj odluci banke su obvezne dostaviti u Hrvatsku narodnu
banku na dan stupanja na snagu ove odluke za obračunsko razdoblje od 1. do 31.
siječnja 2008. u odnosu na 31. prosinca 2007.
Za obračunsko razdoblje od 1. siječnja do 29. veljače 2008. u odnosu na 31.
prosinca 2007. banke su obvezne dostaviti obrazac OBZ u Hrvatsku narodnu banku
20. ožujka 2008.

V.

Ova odluka stupa na snagu osmog dana od dana objave u »Narodnim novinama«.

Odluka br.: 151-020/03-08/ŽR
Zagreb, 3. ožujka 2008.

Guverner
Hrvatske narodne banke
**dr. sc. Željko Rohatinski**, v. r.

![](dodatni/349055.gif)
![](dodatni/349056.gif)

Odluka, NN 29/2008-959
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o izmjenama Odluke o minimalno potrebnim deviznim potraživanjima

### NN 29/2008 (10.3.2008.), Odluka o izmjenama Odluke o minimalno potrebnim deviznim potraživanjima

# HRVATSKA NARODNA BANKA

**960**

Na temelju članka 25. i članka 39. stavka 2. pod i) Zakona o Hrvatskoj narodnoj
banci (»Narodne novine«, br. 36/2001. i 135/2006.) guverner Hrvatske narodne
banke donio je 3. ožujka 2008.

## ODLUKU

### O IZMJENAMA ODLUKE O MINIMALNO POTREBNIM DEVIZNIM POTRAŽIVANJIMA

I.

U točki III. Odluke o minimalno potrebnim deviznim potraživanjima (»Narodne
novine«, br. 104/2006. i 71/2007.) stavak 2. mijenja se i glasi:
»Iznimno, za razdoblje od 10. ožujka 2008. do 31. svibnja 2008. u devizna
potraživanja, u smislu ove odluke, pojedina banka uključuje i iznos kojim
sudjeluje u kratkoročnom deviznom kreditu odobrenom Ministarstvu financija
Republike Hrvatske u ožujku 2008. u ukupnom iznosu od 200.000.000,00 EUR.«

II.

U točki XI. Odluke stavak 2. i stavak 3. mijenjaju se i glase:
»Iznimno, za izvještajna razdoblja od ožujka do svibnja 2008. primjenjuje se
obrazac DP/DO 1a, koji je sastavni dio ove odluke.
Nakon isteka izvještajnih razdoblja iz stavka 2. ove točke primjenjuje se
obrazac DP/DO 1, koji je sastavni dio ove odluke, a prvi obrazac DP/DO 1
dostavlja se u srpnju 2008., za izvještajni mjesec lipanj 2008.«

III.

Obrasci DP/DO 1a i DP/DO 2, koji su sastavni dio Odluke, zamjenjuju se novim
obrascima DP/DO 1a i DP/DO 2, koji glase kao u prilogu ove odluke.

IV.

Ova odluka stupa na snagu danom objave u »Narodnim novinama«.

Odluka br.: 150-020/03-08/ŽR
Zagreb, 3. ožujka 2008.

Guverner
Hrvatske narodne banke
**dr. sc. Željko Rohatinski**, v. r.

![](dodatni/349057.gif)

![](dodatni/349058.gif)

Odluka, NN 29/2008-960
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Rješenje kojim se Marijani Baković izdaje dozvola za obavljanje poslova brokera, na neodređeno vrijeme

### NN 29/2008 (10.3.2008.), Rješenje kojim se Marijani Baković izdaje dozvola za obavljanje poslova brokera, na neodređeno vrijeme

# HRVATSKA AGENCIJA ZA NADZOR FINANCIJSKIH USLUGA

**962**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05),
te odredbi članka 56. Zakona o tržištu vrijednosnih papira (»Narodne novine« br.
84/02 i 138/06), Uprava Hrvatske agencije za nadzor financijskih usluga, na
zahtjev Marijane Baković iz Velike Gorice, Hrvatske bratske zajednice 74, u
predmetu izdavanja dozvole za obavljanje poslova brokera, na sjednici održanoj
28. veljače 2008. godine donijela je

## RJEŠENJE

1. Marijani Baković iz Velike Gorice, Hrvatske bratske zajednice 74, izdaje se
dozvola za obavljanje poslova brokera, na neodređeno vrijeme.
2. Ovo rješenje upisuje se u Registar ovlaštenih brokera, koji vodi Hrvatska
agencija za nadzor financijskih usluga, pod rednim brojem 376.
3. Izrjeka ovog rješenja objavit će se u »Narodnim novinama«.

Klasa: UP/I-451-04/08-07/35
Urbroj: 326-111/08-2
Zagreb, 28. veljače 2008.

Član Uprave
**Ivica Letinić**, v. r.

Rješenje, NN 29/2008-962
## Rješenje kojim se Ivani Kurtović daje odobrenje za obavljanje dužnosti rukovoditelja u ovlaštenom društvu Hrvatska poštanska banka d.d., Zagreb

### NN 29/2008 (10.3.2008.), Rješenje kojim se Ivani Kurtović daje odobrenje za obavljanje dužnosti rukovoditelja u ovlaštenom društvu Hrvatska poštanska banka d.d., Zagreb

# HRVATSKA AGENCIJA ZA NADZOR FINANCIJSKIH USLUGA

**963**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05),
te članka 40b. stavak 5. Zakona o tržištu vrijednosnih papira (»Narodne novine«
br. 84/02 i 138/06), Uprava Hrvatske agencije za nadzor financijskih usluga,
odlučujući o zahtjevu za izdavanje odobrenja za obavljanje dužnosti
rukovoditelja u ovlaštenom društvu Hrvatska poštanska banka d.d., Zagreb,
Jurišićeva 4, na sjednici održanoj 28. veljače 2008. godine donijela je

## RJEŠENJE

1. Ivani Kurtović iz Zagreba, Nova cesta 142a, rođenoj 7. kolovoza 1976. godine,
daje se odobrenje za obavljanje dužnosti rukovoditelja u ovlaštenom društvu
Hrvatska poštanska banka d.d., Zagreb, Jurišićeva 4
2. Izrjeka ovog rješenja objavit će se u »Narodnim novinama«.

Klasa: UP/I-451-04/08-03/1
Urbroj: 326-111/08-2
Zagreb, 28. veljače 2008.

Član Uprave
**Ivica Letinić**, v. r.

Rješenje, NN 29/2008-963
## Rješenje kojim se Brigiti Fiamengo daje odobrenje za obavljanje dužnosti rukovoditelja u ovlaštenom društvu S. T. Kapital d.o.o., Split

### NN 29/2008 (10.3.2008.), Rješenje kojim se Brigiti Fiamengo daje odobrenje za obavljanje dužnosti rukovoditelja u ovlaštenom društvu S. T. Kapital d.o.o., Split

# HRVATSKA AGENCIJA ZA NADZOR FINANCIJSKIH USLUGA

**964**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05),
te članka 40b. stavak 5. Zakona o tržištu vrijednosnih papira (»Narodne novine«
br. 84/02 i 138/06), Uprava Hrvatske agencije za nadzor financijskih usluga,
odlučujući o zahtjevu za izdavanje odobrenja za obavljanje dužnosti
rukovoditelja u ovlaštenom društvu S. T. Kapital d.o.o., Split, Boktuljin put
b.b., na sjednici održanoj 28. veljače 2008. godine donijela je

## RJEŠENJE

1. Brigiti Fiamengo iz Splita, Trondheimska 29, rođenoj 2. rujna 1971. godine,
daje se odobrenje za obavljanje dužnosti rukovoditelja u ovlaštenom društvu S.
T. Kapital d.o.o., Split, Boktuljin put b.b.
2. Izrjeka ovog rješenja objavit će se u »Narodnim novinama«.

Klasa: UP/I-451-04/08-02/7
Urbroj: 326-111/08-2
Zagreb, 28. veljače 2008.

Član Uprave
**Ivica Letinić**, v. r.

Rješenje, NN 29/2008-964
## Rješenje kojim se Renati Kašnjar - Putar obnavlja licenca za ovlaštenog upravitelja mirovinskim osiguravajućim društvima i vrijedi pet godina od dana izdavanja

### NN 29/2008 (10.3.2008.), Rješenje kojim se Renati Kašnjar - Putar obnavlja licenca za ovlaštenog upravitelja mirovinskim osiguravajućim društvima i vrijedi pet godina od dana izdavanja

# HRVATSKA AGENCIJA ZA NADZOR FINANCIJSKIH USLUGA

**965**

Na temelju članka 15. stavak 1. točka 4. alineja 2. i članka 8. stavak 1. Zakona
o Hrvatskoj agenciji za nadzor financijskih usluga (»Narodne novine« br.
140/05.), te odredbe članka 10. stavak 5. Zakona o mirovinskim osiguravajućim
društvima i isplati mirovina na temelju individualne kapitalizirane štednje
(»Narodne novine« br. 106/99. i 63/00 i 107/07.) i članka 13. stavak 6.
Pravilnika o uvjetima za stjecanje i obnavljanje licenci za upravljanje
mirovinskim osiguravajućim društvima (»Narodne novine« br. 2/05.), odlučujući o
zahtjevu Renate Kašnjar – Putar iz Zagreba, Dubrava 15, za obnavljanje licence
za upravljanje mirovinskim osiguravajućim društvima, Uprava Hrvatske agencije za
nadzor financijskih usluga na sjednici održanoj 28. veljače 2008. godine
donijela je

## RJEŠENJE

1. Renati Kašnjar – Putar iz Zagreba, Dubrava 15, obnavlja se licenca za
ovlaštenog upravitelja mirovinskim osiguravajućim društvima i vrijedi pet godina
od dana izdavanja.
2. Izrjeka ovog rješenja objavit će se u »Narodnim novinama«.

Klasa: UP/I- 140-01/08-43/4
Urbroj: 326-112-08- 3
Zagreb, 28. veljače 2008.

Član Uprave
**Ivica Letinić**, v. r.

Rješenje, NN 29/2008-965
## Rješenje kojim se društvu Premisus d.o.o. Cavtat, oduzima dozvola za obavljanje poslova zastupanja u osiguranju

### NN 29/2008 (10.3.2008.), Rješenje kojim se društvu Premisus d.o.o. Cavtat, oduzima dozvola za obavljanje poslova zastupanja u osiguranju

# HRVATSKA AGENCIJA ZA NADZOR FINANCIJSKIH USLUGA

**966**

Na temelju članka 15. stavka 1. točka 4. alineja 3. i članka 8. stavak 1. Zakona
o Hrvatskoj agenciji za nadzor financijskih usluga (»Narodne novine« broj
140/05), i članka 252. stavka 4. točke 5. Zakona o osiguranju (»Narodne novine«
broj 151/05), u postupku nadzora nad poslovanjem društva Premisus d.o.o. Cavtat,
Cavtatska cesta 10, MBS: 080425577, Uprava Hrvatske agencije za nadzor
financijskih usluga, na sjednici održanoj 28. veljače 2008. godine donijela je

## RJEŠENJE

I. Društvu Premisus d.o.o. Cavtat, Cavtatska cesta 10, MBS: 080425577, oduzima
se dozvola za obavljanje poslova zastupanja u osiguranju.
II. Izrjeka ovog rješenja objavit će se u »Narodnim novinama«.

Klasa: UP/I-453-02/08-37/2
Urbroj: 326-112-08-2
Zagreb, 28. veljače 2008.

Član Uprave
**Ivica Letinić**, v. r.

Rješenje, NN 29/2008-966
## Rješenje kojim se Franji Polanecu osnivaču Obrta zastupanje u osiguranju Frama, Selnica, daje dozvola za obavljanje poslova zastupanja u osiguranju

### NN 29/2008 (10.3.2008.), Rješenje kojim se Franji Polanecu osnivaču Obrta zastupanje u osiguranju Frama, Selnica, daje dozvola za obavljanje poslova zastupanja u osiguranju

# HRVATSKA AGENCIJA ZA NADZOR FINANCIJSKIH USLUGA

**967**

Na temelju odredbi članka 15. stavka 1. točke 4. alineje 3. i članka 8. stavka
1. Zakona o Hrvatskoj agenciji za nadzor financijskih usluga (»Narodne novine«
broj 140/05), te odredbi članka 252. stavka 2. a u svezi odredbe članka 236.
stavak 4. Zakona o osiguranju (»Narodne novine« broj 151/05), Uprava Hrvatske
agencije za nadzor financijskih usluga, na zahtjev Franje Polaneca iz Selnice,
Dr. Vinka Žganca 21, osnivača Obrta zastupanje u osiguranju Frama, Selnica, Dr.
Vinka Žganca 21, za izdavanje dozvole za obavljanje poslova zastupanja u
osiguranju, na sjednici održanoj 28. veljače 2008. godine donijela je

## RJEŠENJE

I. Franji Polanecu iz Selnice, Dr. Vinka Žganca 21, osnivaču Obrta zastupanje u
osiguranju Frama, Selnica, Dr. Vinka Žganca 21, daje se dozvola za obavljanje
poslova zastupanja u osiguranju.
II. Franjo Polanec iz Selnice, Dr. Vinka Žganca 21, osnivač Obrta zastupanje u
osiguranju Frama, Selnica, Dr. Vinka Žganca 21, dužan je poslove zastupanja u
osiguranju obavljati kao isključivu djelatnost.
III. Franjo Polanec iz Selnice, Dr. Vinka Žganca 21, osnivač Obrta zastupanje u
osiguranju Frama, Selnica, Dr. Vinka Žganca 21, dužan je u roku od tri dana od
dana upisa u obrtni registar, Hrvatskoj agenciji za nadzor financijskih usluga
dostaviti rješenje o upisu u obrtni registar.
IV. Izrjeka ovog rješenja objavit će se u »Narodnim novinama«.

Klasa: UP/I-453-02/08-37/09
Urbroj: 326-112-08-3
Zagreb, 28. veljače 2008.

Član Uprave
**Ivica Letinić**, v. r.

Rješenje, NN 29/2008-967
## Rješenje kojim se Juraju Cveniću daje odobrenje za obavljanje funkcije člana uprave društva Jadran Jahte d.o.o., Zagreb, Matei Zovko iz Zagreba, daje odobrenje za obavljanje funkcije...

### NN 29/2008 (10.3.2008.), Rješenje kojim se Juraju Cveniću daje odobrenje za obavljanje funkcije člana uprave društva Jadran Jahte d.o.o., Zagreb, Matei Zovko iz Zagreba, daje odobrenje za obavljanje funkcije...

# HRVATSKA AGENCIJA ZA NADZOR FINANCIJSKIH USLUGA

**968**

Na temelju odredbi članka 8. stavka 1. i članka 19. Zakona o Hrvatskoj agenciji
za nadzor financijskih usluga (»Narodne novine« br. 140/05), te odredbe članka
15. Zakona o leasingu (»Narodne novine« br. 135/06) u svezi s odredbama članka
106. i članka 21. Zakona o leasingu (»Narodne novine« br. 135/06) odlučujući u
objedinjenom postupku o zahtjevima nadzornog odbora društva Jadran Jahte d.o.o.,
Zagreb, Koranska 16, za izdavanje odobrenja za obavljanje funkcije članova
Uprave i zahtjeva društva Jadran Jahte d.o.o., Zagreb, Koranska 16, za izdavanje
odobrenja za obavljanje poslova leasinga, Uprava Hrvatske agencije za nadzor
financijskih usluga na sjednici održanoj 28. veljače 2008., donijela je

## RJEŠENJE

I. Juraju Cveniću iz Zagreba, Palmotićeva 58, rođenom dana 18. rujna 1963. u
Novoj Gradiški, daje se odobrenje za obavljanje funkcije člana uprave društva
Jadran Jahte d.o.o., Zagreb, Koranska 16, MBS: 080516723,
II. Matei Zovko iz Zagreba, Hrelićka 35, rođenoj 7. kolovoza 1973. u Zagrebu,
daje se odobrenje za obavljanje funkcije člana uprave društva Jadran Jahte
d.o.o., Zagreb, Koranska 16, MBS: 080516723,
III. Društvu Jadran Jahte d.o.o., Zagreb, Koranska 16, MBS: 080516723, daje se
odobrenje za obavljanje poslova financijskog leasinga i poslova operativnog
leasinga.
IV. Izrjeka ovog Rješenja objavit će se u »Narodnim novinama«.

Klasa: UP/I-451-01/07-02/87
Urbroj: 326-114-08-9
Zagreb, 28. veljače 2008.

Član Uprave
**Ivica Letinić**, v. r.

Rješenje, NN 29/2008-968
## Rješenje kojim se Danilu Sitaru daje odobrenje za obavljanje funkcije člana Uprave društva Multiconsult leasing d.o.o., Zagreb, Koraljki Kociančić daje odobrenje za obavljanje funkcije člana uprave...

### NN 29/2008 (10.3.2008.), Rješenje kojim se Danilu Sitaru daje odobrenje za obavljanje funkcije člana Uprave društva Multiconsult leasing d.o.o., Zagreb, Koraljki Kociančić daje odobrenje za obavljanje funkcije člana uprave...

# HRVATSKA AGENCIJA ZA NADZOR FINANCIJSKIH USLUGA

**969**

Na temelju odredbi članka 8. stavka 1. i članka 19. Zakona o Hrvatskoj agenciji
za nadzor financijskih usluga (»Narodne novine« br. 140/05), te odredbe članka
15. Zakona o leasingu (»Narodne novine« br. 135/06) u svezi s odredbama članka
106. i članka 21. Zakona o leasingu (»Narodne novine« br. 135/06) odlučujući u
objedinjenom postupku o zahtjevima Nadzornog odbora društva Multiconsult leasing
d.o.o., Zagreb, Draškovićeva 54, za izdavanje odobrenja za obavljanje funkcije
članovima Uprave, te zahtjeva društva Multiconsult leasing d.o.o., Zagreb,
Draškovićeva 54, za izdavanje odobrenja za obavljanje poslova leasinga, Uprava
Hrvatske agencije za nadzor financijskih usluga na sjednici održanoj 28. veljače
2008. godine, donijela je

## RJEŠENJE

I. Danilu Sitaru iz Republike Slovenije, Maribor, Na griču 51, rođenom 30.
studenog 1958. godine u Mariboru, daje se odobrenje za obavljanje funkcije člana
Uprave društva Multiconsult leasing d.o.o., Zagreb, Draškovićeva 54, MBS:
080578535.
II. Koraljki Kociančić iz Zagreba, Predraga Heruca 2, rođenoj dana 18. siječnja
1971. godine u Zagrebu, daje se odobrenje za obavljanje funkcije člana Uprave
društva Multiconsult leasing d.o.o., Zagreb, Draškovićeva 54, MBS: 080578535.
III. Društvu Multiconsult leasing d.o.o., Zagreb, Draškovićeva 54, MBS:
080578535, daje se odobrenje za obavljanje poslova financijskog leasinga i
poslova operativnog leasinga.
IV. Izrjeka ovog Rješenja objavit će se u »Narodnim novinama«.

Klasa: UP/I-451-01/07-02/83
Urbroj: 326-114-08-7
Zagreb, 28. veljače 2008.

Član Uprave
**Ivica Letinić**, v. r.

Rješenje, NN 29/2008-969